**J E L E N T É S**

**a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 76/A. §-a alapján** **a 2024. évre vonatkozóan**

A Magyar Országos Közjegyzői Kamara (a továbbiakban: **MOKK**) a Budapesti Közjegyzői Kamara (a továbbiakban: **BKK**), a Győri Közjegyzői Kamara (a továbbiakban: **GYKK**), a Miskolci Közjegyzői Kamara (a továbbiakban: **MKK**), a Pécsi Közjegyzői Kamara (a továbbiakban: **PKK**) és a Szegedi Közjegyzői Kamara (a továbbiakban: **SZKK**) (a továbbiakban együtt: területi közjegyzői kamarák) adatszolgáltatása alapján a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (a továbbiakban: **Pmt**.) 76/A. §-ában foglaltak szerint a **2024. évre** vonatkozóan az alábbi **éves jelentést** teszi közzé.

**1. A területi közjegyzői kamarák intézkedései annak figyelemmel kísérése céljából, hogy a közjegyzők megfelelnek-e a Pmt. 6-24. §, a 30-37. §, az 56-59. §, valamint a 63-64. § szerint fennálló kötelezettségeiknek [Pmt. 76/A. § d) pont]**

A közjegyzőkről szóló 1991. évi XLI. törvény (a továbbiakban: **Kjtv**.) 48/A. § (1) bekezdése szerint a területi közjegyzői kamara elnöksége a területi közjegyzői kamarához tartozó közjegyzők, közjegyzőjelöltek és közjegyzőhelyettesek ügyvitele, hivatali működése és magatartása feletti felügyelet gyakorlása keretében rendszeresen ellenőrzi

a) a pénzmosás és a terrorizmus finanszírozása megelőzéséről és megakadályozásáról szóló törvényben,

b) az Európai Unió és az ENSZ Biztonsági Tanácsa által elrendelt pénzügyi és vagyoni korlátozó intézkedések végrehajtásáról szóló törvényben, valamint

c) az a) és b) pont szerinti törvények végrehajtására a Magyar Országos Közjegyzői Kamara által elfogadott szabályzatban

foglalt kötelezettségek teljesítését.

A Kjtv. 48/A. § (1) bekezdése szerinti rendszeres ellenőrzést a területi közjegyzői kamara elnöksége a Kjtv. 69. § (4) bekezdése szerinti vizsgálat keretében végzi, amelynek részletszabályait a 2024. évre vonatkozóan

* a közjegyzők működésének vizsgálatáról szóló 22/2021. (VI. 28.) MOKK szabályzat, továbbá
* a pénzmosás és a terrorizmus finanszírozása megelőzésével és megakadályozásával kapcsolatos feladatokról szóló 1/2021. (VI. 7.) MOKK szabályzat (a továbbiakban: **Szabályzat**) állapítja meg.

**A 2024. évben elvégzett vizsgálatok** **száma területi közjegyzői kamaránként:**

|  |  |  |  |  |  |
| --- | --- | --- | --- | --- | --- |
|  | **BKK** | **GYKK** | **MKK** | **PKK** | **SZKK** |
| **vizsgálatok száma** | **32** | **7** | **15** | **13** | **9** |

A Szabályzat 26. § (2) bekezdése szerint, ha arra vonatkozó alapos gyanú jut a területi elnökség tudomására, hogy a közjegyző vagy az alkalmazásában álló közjegyzőhelyettes, közjegyzőjelölt a Kjtv. 48/A. § (1) bekezdésében, illetve a pénzügyi és egyéb szolgáltatók azonosítási feladatához kapcsolódó adatszolgáltatási háttér megteremtéséről és működtetéséről szóló 2021. évi XLIII. törvényben (Afad-törvényben) meghatározott kötelezettségeket súlyosan vagy ismétlődően megsérti, a területi elnökség rendkívüli irodavizsgálatot rendel el.

A Szabályzat 26. § (3) bekezdése szerint, a területi elnökség rendkívüli irodavizsgálatot rendelhet el, ha a rendelkezésére álló információk alapján a közjegyzőnél kiugróan magas a Szabályzat 17. §-a alapján kockázatos ügyfelek, illetve ügyletek száma.

A 2024. évben **a Szabályzat 26. §-a alapján rendkívüli irodavizsgálat elrendelésére nem került sor.**

**2. A területi közjegyzői kamarák intézkedései a közjegyzőknek a Pmt.-ben foglalt rendelkezések súlyos, ismétlődő, rendszeres vagy e módokat ötvöző megsértéséért történő felelősségre vonásával összefüggésben [Pmt. 76/A. § a) pont]**

Ha a Szabályzat 26. § szerinti ellenőrzés eredményeként a területi elnökség azt állapítja meg, hogy a közjegyző, közjegyzőhelyettes, illetve közjegyzőjelölt a Kjtv. 48/A. § (1) bekezdése, illetve az Afad-törvény szerinti kötelezettségeket megsértette, a területi elnökség

a) határozatban felhívja a közjegyzőt, közjegyzőhelyettest, illetve közjegyzőjelöltet a jogszabályoknak és szabályzatnak megfelelő eljárásra, az elmulasztott intézkedések megtételére,

b) fegyelmi vétség elkövetésének alapos gyanúja esetén feljelentést tesz a fegyelmi bíróság elnökénél.

A 2024. évben a területi közjegyzői kamarák által lefolytatott (1. pont szerinti) vizsgálatok **nem állapították meg a Pmt.-ben foglalt rendelkezések súlyos, ismétlődő, rendszeres vagy e módokat ötvöző megsértését, így felelősségre vonásra sem került sor.**

**3. A Pmt.-ben foglalt rendelkezések lehetséges vagy tényleges megsértéséről szóló értesítések száma a Pmt. 72. § (1) bekezdése alapján [Pmt. 76/A. § b) pont]**

A 2024. évben a területi közjegyzői kamarákhoz a Pmt. 72. § (1) bekezdése alapján nem érkezett értesítés.

**4. A területi közjegyzői kamarákhoz érkezett bejelentések száma, valamint a pénzügyi információs egységnek továbbított bejelentések száma [Pmt. 76/A. § c) pont]**

A 2024. évben a területi közjegyzői kamarákhoz nem érkezett bejelentés.

**Budapest**

**2025 június 30.**

**Magyar Országos Közjegyzői Kamara**